***Komplex foglalkozás***

***Tantárgyi koncentráció: rajz és vizuális kultúra, irodalom***

***Osztály: 2.***

***Téma: Kárpáti Tibor: Sárkánybál***

***Felhasznált segédanyag: Megyeri Mónika: A sárkány farka***

***Eszközök: Szitakötő 34. szám, 9.o., A/4-es rajzlap, ceruza, gioconda, olló***

***Készítette: Kovács Zsuzsa***

***Időpont: 2016. június***

***Az óra menete***

1. ***Ráhangolódás***

**Rejtvény:**

1. A Nap színe (5 betű) sárga
2. Az élőlények egyik csoportja (5 betű) állat
3. Napszak (6 betű) reggel
4. A hét 2. napja (4 betű) kedd
5. A fa része (2 betű) ág
6. Fő világtáj (5 betű) nyugat

Olvasd össze az első betűket, és megkapod a megfejtést!

**SÁRKÁNY**

1. ***A vers bemutatása tanító által, szóbeli szövegfeldolgozás***
2. *Megfigyelési szempontok:*

* *milyen számok szerepelnek a versben?*
* *milyen színek fordulnak elő benne?*
* *milyen mulatságot tartanak a sárkányok?*
* *melyik ismert mesénkben szerepel sárkány?*

**

*Csukás István: Süsü c. meséjének kezdődalát meghallgatjuk, aki tudja, énekli.*

1. *Keress rímeket a versben!*
2. *Kígyó, vagy sárkány farka – kooperatív játék*

A gyerekek sorba állnak, megfogják egymás kezét, ez a kígyó. A kígyó egyik vége a feje, a másik a vége.

Ha a játékvezető azt kiáltja: „Fej!”, a fej üldözni kezdi a farkat, ha elkapja, a kígyó „közepére” kerül.

Ha azt kiáltja: „Vége!”, a vége üldözi a fejet, ha sikerül elkapnia, a kígyó közepére állhat.

Jó, ha a vezető gyakran változtatja az irányt. Sok ember esetén ajánlott több kígyót alkotni.

Változat: (Sárkány farka)

Kellék: zsebkendő

A játékosok sorban állnak és megfogják az előttük álló derekát. Az utolsó gyerek farzsebébe beletűzünk egy zsebkendőt, ez a sárkány farka. A sor elején álló, a sárkány feje, megpróbálja megfogni a zsebkendőt. A sárkány sehol nem szakadhat szét. Ha nagy a létszám, két sárkány próbálja elkapni egymás farkát. - Cserélgessük a játékosokat!

1. *Milyen állatot kerget Süsü a mesében? Megtudod a találós kérdésből!*

Tarka, de nem virág,  
szárnya van, nem madár,  
álló napon a rét fölött száll. (pillangó)

1. ***A munkadarab elkészítése***

A mai órán papírból fogtok 3D-s pillangót készíteni.

**Fotók**



  